CELEX: 32007R0242
Language: hu
Date: 2007-03-06
Title: A Bizottság 242/2007/EK rendelete ( 2007. március 6. ) az endo-1,4-béta xilanáz EC 3.2.1.8 (Belfeed B1100MP és Belfeed B1100ML) takarmány-adalékanyagként való engedélyezéséről (EGT vonatkozású szöveg)

13.3.2007   
            
            
               HU
            
            
               Az Európai Unió Hivatalos Lapja
            
            
               L 73/1
            
         
      A BIZOTTSÁG 242/2007/EK RENDELETE
   
   (2007. március 6.)
   az endo-1,4-béta xilanáz EC 3.2.1.8 (Belfeed B1100MP és Belfeed B1100ML) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban a mellékletben szereplő készítmény engedélyezésére vonatkozóan kérelmet nyújtottak be. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a Bacillus subtilis (LMG S-15136) által termelt, a „tenyésztéstechnikai adalékanyagok” kategóriába sorolandó endo-1,4-béta xilanáz EC 3.2.1.8 készítmény kacsák takarmány-adalékanyagaként való új alkalmazására vonatkozik.
            
         
               (4)
            
            
               Az engedélykérelemben az 1831/2003/EK rendelet 7. cikke (3) bekezdésének c) pontjával összhangban szereplő analitikai módszer a takarmányban lévő takarmány-adalékanyag hatóanyagának meghatározására vonatkozik. Az e rendelet mellékletében említett analitikai módszer a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) 11. cikkének értelmében ezért nem tekintendő közösségi analitikai módszernek.
            
         
               (5)
            
            
               A Bacillus subtilis (LMG S-15136) által termelt endo-1,4-béta xilanáz EC 3.2.1.8 alkalmazását az 1206/2005/EK bizottsági rendelet (3) (elválasztott) malacok, az 1259/2004/EK bizottsági rendelet (4) pedig hízócsirkék esetében határozatlan időre engedélyezte. Új adatokat nyújtottak be a kacsáknál történő engedélyezés iránti kérelem alátámasztására. Az Európai Élelmiszer-biztonsági Hatóság (a továbbiakban: a hatóság) 2006. június 15-i véleményében (5) azt a következtetést vonta le, hogy ezen adalékanyagnak a fogyasztóra, a felhasználóra és a környezetre való biztonságát már megállapították, és abban nem következik be változás a javasolt új felhasználás során. Továbbá úgy ítélte meg, hogy a készítmény nincs káros hatással erre a további állatkategóriára, illetve hogy a készítmény használata javíthat a kacsák tenyésztéstechnikai paraméterein. A hatóság nem tartja szükségesnek a forgalmazás utáni egyedi nyomon követési követelményeket. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               A készítmény vizsgálata megállapította, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tenyésztéstechnikai adalékanyagok” kategóriába és az „emészthetőség-fokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 6-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 165., 2004.4.30., 1. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      (3)  HL L 197., 2005.7.28., 12. o.
   
   
      (4)  HL L 239., 2004.7.9., 8. o.
   
   
      (5)  A takarmányban használt adalékanyagokkal, termékekkel vagy anyagokkal foglalkozó tudományos testületnek a 70/524/EGK tanácsi irányelvvel összhangban takarmány-adalékanyagként engedélyezett Belfeed B1100MP és Belfeed B1100ML enzimkészítmény (endo-1,4-béta xilanáz) biztonságáról és hatékonyságáról szóló véleménye. Elfogadva 2006. június 15-én. Az EFSA Journal (2006) 368, 1–7.
   
      MELLÉKLET
      
                  Adaléka-nyag azonosító száma
               
               
                  Az engedély birtokosának neve
               
               
                  Adalékanyag (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Legmaga-sabb életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedé-ly lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  
                     Tenyésztéstechnikai adalékanyagok kategóriája. Funkcionális csoport: emészthetőség-fokozók.
                  
               
            
                  4a1606
               
               
                  Beldem SA
               
               
                  endo-1,4-béta-xilanáz
                  EC 3.2.1.8
                  (Belfeed B1100MP Belfeed B1100ML)
               
               
                  
                     Az adalékanyag összetétele
                  
                  Endo-1,4-béta-xilanáz EC 3.2.1.8 készítmény, amelynek minimális aktivitása szilárd formában 100 NE/g, folyékonyan 100 NE/ml (1).
                  
                     A hatóanyag jellemzése
                  
                  
                     Bacillus subtilis (LMG S-15136) által termelt endo-1,4-béta xilanáz EC 3.2.1.8
                  
                     Analitikai módszer
                      (2)
                  
                  Kolorimetriás módszer, a búzából származó, azurin festékkel térhálósított arabinoxilán-hordozóanyagból, enzim által felszabadított vízoldható festék (koncentrációjának) mérésére
               
               
                  Kacsák
               
               
                  —
               
               
                  10 NE
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adag a teljes értékű takarmány egy kilogrammjában: endo-1,4-béta-xilanáz: 10 NE
                           
                        
                              3.
                           
                           
                              Nem keményítőalapú poliszacharidokban (főként arabinoxilánokban) gazdag összetett takarmányokban való alkalmazásra, pl. azokban, amelyek több mint 40 % búzát tartalmaznak.
                           
                        
                              4.
                           
                           
                              Védőszemüveg és védőmaszk használata javasolt, ha a terméket zárt légtérben kezelik vagy keverik össze és a keverőgép nem rendelkezik légelszívó berendezéssel.
                           
                        
               
                  2017.4.2.
               
            
         (1)  Egy NE az az enzimmennyiség, amely percenként 1 mikromol redukáló cukrot (xilóz-ekvivalenst) szabadít fel nyírfa-xilánból 4,5 pH mellett és 30 oC-on.
      
         (2)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/